COM7 ยอดขาย iPhone 11 สูงเกินคาด หนุนรายได้ปีนี้โตกว่า18%แนะซื้อเป้า 32 บาท
COM7 ยอดขาย iPhone 11 สูงเกินคาด หนุนรายได้ปีนี้โตกว่า18%แนะซื้อเป้า 32 บาท
COM7 ยอดขาย iPhone 11 สูงเกินคาด หนุนรายได้ปีนี้โตกว่า18%แนะซื้อเป้า 32 บาท
21 ต.ค. 2562

บล.เคทีบี (ประเทศไทย)  ระบุในบทวิเคระาห์วันนี้(21ต.ค.62)ว่า บริษัท คอมเซเว่น จำกัด (มหาชน) หรือ COM7 (ซื้อ / 32.00 บาท) ยังคงคำแนะนำ “ซื้อ” ที่ราคาเป้าหมายที่ 32.00 บาท อิง 2020 PER 27.0x (+0.5SD above 4-yr average) เชื่อว่ายอดขาย iPhone 11 ที่เพิ่มสูงขึ้นจะส่งผลบวกต่อรายได้ของบริษัทในไตรมาส 4/62 และต่อเนื่องไปไตรมาส 1/63
นอกจากนี้การเพิ่มหน้าร้าน IoT ในช่วงต้นปี 2020E และการเข้ามาของ 5G ในช่วงปลายปี 2563E จะหนุนให้ยอดขายเพิ่มขึ้นต่อเนื่องไปปี 2563 จึงคงประมาณการรายได้ปี 20562-2563 ที่ 3.3 และ 3.8 หมื่นล้านบาท (+18%/+16%) รวมทั้งต้นทุนการดำเนินงานที่ลดลงภายหลังความร่วมมือกับ Kerry ส่งผลให้เราคงกำไรสุทธิปี 2019E/20E ที่ 1.19 และ 1.42 พันล้านบาท (+34%/+19%)  ราคาหุ้นได้ปรับตัวเพิ่มขึ้น และ Outperform SET 23% ในช่วง 3 เดือนที่ผ่านมา จากแนวโน้มยอดขาย iPhone ที่เพิ่มขึ้นภายหลังที่ Huawei ถูกแบนจากสงครามการค้าจีน-สหรัฐ
โดยยังชอบ COM7 จากผลการดำเนินงานในระยะยาวที่จะยังขยายตัวต่อเนื่องจากจำนวนสาขาที่เปิดเพิ่ม, ช่องทางการจำหน่ายออนไลน์ที่มีประสิทธิภาพ,Synergy จากการถือหุ้นของ BTS รวมทั้งการเข้าสู่ยุค 5G ที่หนุนยอดขายให้สูงขึ้นในช่วงปลายปี 2020